**DABAS GALERIJAS LIETOŠANAS NOTEIKUMI UN ATBILDĪBA**

1. **VISPĀRĪGIE NOTEIKUMI**
   1. Pakalpojuma sniedzējs (turpmāk – **Īpašnieks**) SIA “Dont Panic”, reģistrācijas Nr. 40203174787, juridiskā adrese: Turaidas iela 106, Jūrmala, LV-2015, nodrošina Pakalpojuma saņēmējam (turpmāk – **Lietotājs**) iespēju lietot Dabas galeriju (turpmāk – **Pakalpojums**), atbilstoši šiem lietošanas noteikumiem.
   2. Šie lietošanas noteikumi tiek piemēroti ar brīdi, kad persona iegādājas tiesības uzturēties Dabas galerijā vai citādi likumīgā ceļā iegūst Īpašnieka atļauju vai apstiprinājumu lietot Dabas galeriju.
   3. Īpašnieks nodrošina Pakalpojuma sniegšanu, tajā skaitā, atkarībā no Lietotāja vai cita Pakalpojuma saņēmēja Pakalpojuma veida izvēles (dienas pusdienu seanss vai nakšņošana, vai grupu seanss), Dabas galerijas izmantošanu, nepieciešamo aprīkojumu Dabas galerijas drošības pasākumu nodrošināšanai, Pakalpojuma saņemšanai nepieciešamo Dabas galerijas iekārtojumu (mēbeles, ierīces u.tml.), nakšņošanu Dabas galerijā. Īpašnieks nodrošina Lietotājam iespēju izmantot Dabas galeriju pēc Lietotāja ieskatiem šajos noteikumos noteiktā Pakalpojuma saņemšanai, tomēr ievērojot šos lietošanas noteikumus, Latvijas Republikas normatīvos aktus un Īpašnieka un tā darbinieku sniegtās drošības instrukcijas.
   4. Īpašnieks uzsāk Pakalpojuma sniegšanu pēc tam, kad Lietotājs ir parakstījis šos Pakalpojuma lietošanas noteikumus, un, ja Īpašnieks to pieprasa, ir samaksājis maksu par Pakalpojumu.
   5. Lietotājs maksā Īpašniekam par Pakalpojumu Īpašnieka cenrādī noteikto maksu, izņemot gadījumus, kad Īpašnieks piekrīt sniegt Lietotājam Pakalpojumu bez maksas. Cenrādis pieejams mājaslapā: www.nepieradinatasnaktsmitnes.lv/.
   6. Īpašnieks nodrošina Pakalpojuma sniegšanai izmantojamo iekārtu un aprīkojuma darbību un iekārtu darbības uzraudzību. Īpašnieks nodrošina visu, kas nepieciešams, lai izpildītu Pakalpojuma lietošanas noteikumu prasības, izņemot to, ko nodrošināt ir Lietotāja pienākums saskaņā ar Pakalpojuma lietošanas noteikumiem.
2. **DROŠĪBAS UN UZVEDĪBAS NOTEIKUMI**
   1. Lietotājam un citiem Pakalpojuma saņēmējiem aizliegts:
      1. ienest un glabāt bīstamus un/vai ugunsnedrošus materiālus Dabas galerijā;
      2. lietot Dabas galerijā ierīces ar atklātu uguns liesmu, tai skaitā sveces;
      3. smēķēt Dabas galerijā;
      4. bojāt Dabas galeriju un tās inventāru;
      5. zāģēt, cirst, lauzt vai citādi bojāt Dabas galerijā un apkārtnē esošos kokus;
      6. atrodoties namiņā, kategoriski aizliegts atvērt namiņa logu, ja namiņš ar logu ir pagriezts pret kāpnēm;
      7. atrodoties namiņā kategoriski aizliegts vērt ciet vai vaļā namiņa logu, ja izbraucamā terase jeb platforma ir izbīdīta uz ārpusi;
      8. ar izbīdītu uz ārpusi izbraucamo terasi jeb platformu kategoriski aizliegts griezt namiņu;
      9. kad namiņš tiek griezts, tad ieejas durvīm vienmēr jābūt aizvērtām ciet;
      10. no namiņa Dabas galerijā iznest mēbeles un inventāru;
      11. uzturēties namiņā un Dabas galerijā alkohola, narkotisko vai psihotropo vielu ietekmē. Īpašniekam ir tiesības attiekties apkalpot personas, kas atrodas alkohola, narkotisko vai psihotropo vielu ietekmē un izraidīt tās no Dabas galerijas. Lietotājs piekrīt, ka maksa par apmaksātajiem pakalpojumiem netiek atgriezta;
      12. Dabas galerijā ienest un lietot alkoholiskos dzērienus un/vai tabakas izstrādājumus;
      13. izbērt atkritumus tiem neparedzētās vietās, atkritumu savākšanu nodrošina Lietotājs, nogādājot atkritumus atkritumu konteineros;
      14. izliekties, izsniegties, izkārties ārpus namiņa loga un/vai durvīm, kā arī izkarināt pa logu jeb durvīm jebkādus priekšmetus;
      15. veikt citas darbības, kas saprātīgi uzskatāmas par bīstamām un var apdraudēt personu dzīvību, veselību vai īpašumu.
   2. Personu drošības nodrošināšanas nolūkos namiņā drīkst nakšņot ne vairāk kā 2 (divas) personas. Dienas pusdienu seansā drīkst piedalīties ne vairāk kā 4 (četras) personas.
   3. Dienas un nakts laikā Lietotājus uzrauga Īpašnieka dežurējošais personāls vai tā pilnvarota persona, nepieciešamības gadījumā informējot un piesaistot apsardzi. Lietotājiem un citiem Pakalpojuma saņēmējiem ir pienākums bezierunu kārtībā ievērot un izpildīt jebkādus Īpašnieka vai tā dežurējošā personāla, vai tā pilnvarotās personas norādījumus.
   4. Lietotājam un citiem Pakalpojuma saņēmējiem jāievēro vispārīgās uzvedības un pieklājības normas, ievērojot savstarpējo attiecību kultūru, cienot dabu un vidi.
   5. Lietotājam un citiem Pakalpojuma saņēmējiem ir obligāti jāievēro Dabas galerijas lietošanas noteikumi, Pakalpojuma sniegšanas vietā un/vai Dabas galerijā izvietotās instrukcijas, brīdinājumi un citas zīmes vai norādes attiecībā uz Dabas galerijas lietošanu.
   6. Lietotājam un citiem Pakalpojuma saņēmējiem ir pienākums ievērot Īpašnieka, tā darbinieku un/vai citu pilnvarotu personu prasības vai norādījumus par Dabas galeriju, tā lietošanu un tajā ievērojamiem drošības pasākumiem.
   7. Ja Lietotājs un/vai cits Pakalpojuma saņēmējs pārkāpj šos Dabas galerijas lietošanas noteikumus vai citādi rīkojas tādā veidā, kas Īpašniekam vai tā personālam rada aizdomas par Lietotāja un/vai cita Pakalpojuma saņēmēja iespējām lietot Dabas galeriju, neradot kaitējumu personu dzīvībai, veselībai vai īpašumam, tad Īpašniekam un/vai tā personālam ir tiesības nekavējoties izbeigt Pakalpojuma sniegšanu, neatmaksājot Lietotājam maksu par Pakalpojumu.
   8. Lietotājs ievēro Īpašnieka norādījumus par uzvedību Pakalpojuma sniegšanas vietā ārpus Pakalpojuma izmantošanas laika.
   9. Dabas galerijā aizliegts uzturēties personām, kas nav iepazinušās un attiecīgi parakstījušas šos lietošanas noteikumus. Dabas galeriju drīkst izmantot tikai tās personas, kuras veikušas samaksu vai saņēmušas Īpašnieka atļauju. Personai, kas nav saņēmusi Īpašnieka atļauju, izmantot Dabas galeriju vai kura nav veikusi Pakalpojuma apmaksu, nav tiesību izmantot Dabas galeriju.
   10. Peldes drīkst veikt tikai ezera krastā, uz pašu atbildību.
3. **ATBILDĪBA**
   1. Bērni vecumā līdz 18 gadiem var atrasties Dabas galerijā tikai vecāku, aizbildņu vai pilnvarotas personas uzraudzībā.
   2. Katrs Lietotājs un cits Pakalpojuma saņēmējs pats atbild par savu un savu uzraugāmo veselību un drošību.
   3. Lietotājam ir izskaidrots un pieņemams, ka Pakalpojuma izmantošana saistīta ar iespējamu bīstamību personas veselībai, mantai un dzīvībai. Katrs Pakalpojuma saņēmējs ir personīgi atbildīgs par jebkādiem kaitējumiem tā veselībai, mantai un dzīvībai, izņemot ciktāl šāds kaitējums ir nodarīts Īpašnieka prettiesiskas rīcības rezultātā. Šis atbrīvojums no atbildības ir spēkā vislielākajā apmērā, kāds pieļaujams saskaņā ar Latvijas Republikas normatīvajiem aktiem, Lietotājs ir apspriedis šo noteikumu ar Īpašnieku un piekrīt tam.
   4. Īpašnieks nav atbildīgs par Pakalpojuma saņēmēja īpašumā vai lietošanā esošu mantu nozaudēšanu, zādzību vai bojāšanu. Katrs Pakalpojuma saņēmējs ir atbildīgs par savu īpašumā vai lietošanā esošo mantu drošību un uzraudzību.
   5. Lietotājs ir atbildīgs par kaitējumu un zaudējumiem, kurus tas nodarījis trešajām personām vai Īpašniekam, lietojot Dabas galeriju pretēji lietošanas noteikumos noteiktajam.
   6. Lietotājs atsakās no jebkādām prasījuma tiesībām un apņemas necelt ne mantiskas, ne citāda rakstura  pretenzijas vai prasības pret Īpašnieku par Dabas galerijā un/vai Pakalpojuma sniegšanas vietā gūtiem miesas bojājumiem, kaitējumu vai zaudējumiem, ja tas nodarīts vai radies Lietotājam pārkāpjot vai neievērojot šos lietošanas noteikumus un/vai Īpašnieka vai tā darbinieku norādījumus.
   7. Īpašnieks neuzņemas atbildību par Dabas galerijā un/vai Pakalpojuma sniegšanas vietā notikušiem nelaimes gadījumiem, kas radušies citu personu prettiesiskas vai ļaunprātīgas rīcības dēļ, bojājot namiņu, objektus, instalācijas, tās inventāru vai aprīkojumu gadījumos, ja cietušai personai bija iespējams izvairīties no nelaimes gadījuma, ievērojot saprātīgu piesardzību.
4. **CITI NOTEIKUMI**
   1. Ar šo Lietotājs un jebkurš cits Pakalpojuma saņēmējs, uz kuru attiecas šie lietošanas noteikumi, atļauj Īpašniekam vai tā pilnvarotai trešajai personai veikt savu personisko datu vākšanu, fiksēšanu izplatīšanu. Īpašnieks drīkst veikt Lietotāja un cita Pakalpojuma saņēmēja personas datu (fotogrāfijas, video un citus skaņu un vizuālās informācijas ierakstu veidā) fiksāciju un apstrādi, ja persona ir lietojusi Dabas galeriju vai atradusies Pakalpojuma sniegšanas vietā bez Īpašnieka piekrišanas vai pretēji Īpašnieka aizliegumam, kā arī gadījumos, ja šai personai Īpašnieks vai tā pilnvarotās personas ir liegušas piekļuvi sakarā ar pieļautiem rupjiem šo lietošanas noteikumu pārkāpumiem. Īpašniekam ir tiesības vākt, reģistrēt, ievadīt, glabāt informāciju par personu teksta, skaņu un vizuālo datu nesējos, sakārtot, pārveidot, izmantot, pārraidīt, dzēst, apstrādāt un nodot informāciju.
   2. Namiņa, objektu, instalāciju un Dabas galerijas formāts, scenogrāfija, dekorācijas, scenārijs un citi aizsargājami objekti ir SIA “Dont Panic” un SIA “Skudras metropole” intelektuālais īpašums. Visas tiesības uz tiem, ja vien nav īpašas norādes, pieder SIA “Dont Panic” un SIA “Skudras metropole” un ir aizsargātas Latvijas Republikas normatīvajos aktos noteiktajā kārtībā. Daļēja vai pilnīga šā pasākuma intelektuālā īpašuma objektu atveidošana vai citāda izmantošana bez SIA “Dont Panic” un SIA “Skudras metropole” rakstiskas piekrišanas ir aizliegta.
5. **EPIDEMIOLOĢISKIE NOTEIKUMI** 
   1. Esi atbildīgs! Pasargā sevi un apkārtējos!
   2. Neizmanto Pakalpojumu, ja Tev noteikta pašizolācija, mājas karantīna vai izolācija!
   3. Neizmanto Pakalpojumu, ja Tev ir elpceļu infekcijas slimības pazīmes! Ja jūties slims, paliec mājās, sazinies un informē savu ģimenes ārstu.

***Lietotājs ar savu parakstu apliecina, ka ir iepazinies ar Dabas galerijas lietošanas noteikumiem, uzņemas pilnu atbildību par savu rīcību un apzinās sekas Dabas galerijas lietošanas noteikumu neievērošanas gadījumā.***

***Lietotājs ar savu parakstu apliecina, ka Pakalpojuma saņemšanas laikā ievēros visus valstī noteiktos epidemioloģiskās drošības pasākumus un normatīvajos aktos noteiktos ierobežojumus.***

***LIETOTĀJS***

**VĀRDS, UZVĀRDS**

**PERSONAS KODS**

**TELEFONA NUMURS**

**PARAKSTS**

**DATUMS**